In Dei nomen. Placuit atque convenit inter Germoart et ab alia parte Eldoeno, et Letoldo, et Bertelmo, et Eldrico, cum inter ipsis aptificantes de campis inter se scammium conscribere voluerint, ita a die presente fecerunt. In primis dedit Germoardus de suo alodo ad partibus Eldoeno et suos eres, campo qui est situs in pago Matisconense, in agro Marziacense, in villa Colonicas, in loco qui vocat in Valelias. Terminat ipse campus a mane terra Eldrico, a medio die Bernoeno, a sero de ipsa ereditate, a cercio Eldoeno cum suis eris; abet in longo perticas agripenales XXXXV, in quisque front perticas VI et dimidia. Infra istas terminaciones at integrum vobis dono, at colonica vestra, at abendum, et ad faciendum post unc diem quiquit volueritis vel eredes vestri; et recepio ad me pro ipso campo alio campo de colonica ipsis ejusdem, in ipso agro vel in ipsa villa, in loco qui vocabulum est in Crotello; qui terminat a mane vinea Ermoar et Bertelmo, a medio die terra Sancti Stefani, a sero terra de colonica Natalo, a cercio via vicinabile. Abet in longo perticas agripinales XXXXI, in quisque front perticas IIII et dimidia; infra istas terminaciones et perticationes, ego Eldoenus et eres mei tibi donamus at vendendum et tenendum seu edificandum, et at faciendum post unc diem quiquit facere volueris vel eredes tui in omnibus, nullum contradicentem. Sic quis vero, quot futurum est non credimus, si nos ipsi, au ullus de eredibus nostris, au ullus omo qui contra anc commutacione ista tentare vel calumniare presumpserit, non valeat vindicare quot repetit, set inferat cui tentat de auri liberas duas componat, et commutacio ista omni tempore firma permaneat, cum stibulacione subnixa. Actum capta ecclesia Sancti Martini. S. Eldoeno, et Letol, et Bertelmo, et Eldrico, qui scamium istum fieri et firmare rogaverunt. S. Atalard. S. Rainfredo. S. Folcrado. S. Aberico. S. Sinoldo. Teotgerius rogatus scripsit, datavit die jovis, mense aprelo, anno tercio regnante Ratulfo rege.